MISKOLCI EGYETEM T-MODELL

**Társadalmi innováció generálása Borsod-Abaúj-Zemplén megyében**

**TÁMOP 4.2.1.-D/1/15/KONV 009.**

Tisztelt Kollegák!

Megkaptuk a zöld utat a fenti TÁMOP pályázat megvalósításához!

Nagy öröm, egyben kihívás is ez a Kar számára. Újdonsága, hogy intézetek, sőt karok közötti kooperációban kutathatunk és fejleszthetünk, valamint a megvalósítás intenzív terepmunkát is követel, ki kell lépnünk az Egyetem falai közül. Egy új, remélhetőleg számos szakmai sikert és némi finanszírozást is hozó témát és szolgáltatást kívánunk megalapozni.

A részletes pályázati anyag és egy rövidebb ismertető is a kari honlapról elérhető.

Kérem, tanulmányozzátok ezeket az anyagokat. Részletes szóbeli tájékoztatóra és a projektben résztvevő szereplők találkozására lehetőséget adó egyeztetést **2015. június 15-én 13 órára** tervezünk a Sopron terembe.

Addig is:

**Teendők – Június 12-ig:**

1. **Az egyes feladatokban résztvevők és munkakörük megnevezése.** Tekintettel kell lenni a szakterület témához való illeszkedésére és az arányos munkamegosztásra. Az érintettek munkavégzése kinevezés módosítással vagy kerkieggel történik. A projekt időszakra vonatkozó kinevezés tartalmazza munkaköri feladataikat és a megnövekedett feladatok díjazását. A továbbiakban figyelni kell a nyári szabadságolások és a feladatvégzés összeegyeztetésére. A feladathoz mellékeljük az Intézetre jutó feladatokat tartalmazó táblázatot. Abban a feladat mellett megtalálható az arra fordítható összes munkahónap. Ezt kell úgy felosztani, hogy 1 főre 4 hónapnál több ne jusson. A nevek és hónapok száma mellett kitöltendő a feladat munkaköri leírásba is beilleszthető megnevezése és, hogy mely hónapokról van szó. (A tevékenységek és indikátorok ismertetése a az 1., 2., 3. mellékletben olvasható.)
2. **Javaslat** a térségi partnerekre – a mellékeltben található címlista kiegészítésével.
3. **Konferencia-részvételi igény jelzése** – a 6. mellékletben jelölt nemzetközi konferenciákon való részt venni szándékozók nevének megküldése.

Ha valamely Intézet / Kutató Műhely igényli, június 8-tól szívesen állok rendelkezésre a feladatok átbeszéléséhez.

Tisztelettel,

G.Fekete Éva

projektmenedzser